મોટી બે બહેનોને તો દુઃખમાંથી છૂટે એ માટે જયંતિભાઈએ વહેલી તકે પરણાવીને પિંજરા માંથી છોડી દીધી હતી. પણ સુષ્મા પાતળા દેહ ને લીધે વિસ વર્ષની થઈ તોય તેર ની દેખાતી એટલે પૂછવા આવેલા બધા દેખીને જ પાછા જતા રહેતા. બે વર્ષ એવું ચાલ્યું અને આખરે સુષ્માને પણ એના પિંજરાની ચાવી મળી ગઈ હતી. હરિભાઈ દત્ત ને સુષ્મા એમના દીકરા પ્રમોદ માટે યોગ્ય લાગી અને ઘડિયા લગ્ન લેવાઈ ગયા. જયંતિભાઈને હતું કે પ્રમોદ સારો અને ભોળો છોકરો છે એટલે સુષ્માને આ લાગણી વગરના રણ જેવા ઘરમાંથી છૂટી ને સસરિયે સુખ મળશે.